Meryl Davis. Meryl Davis (talaffuzi: "Meril Devis;" 1987-yil 1-yanvarda tugʻilgan) — muz ustida raqs boʻyicha musobaqalarda ishtirok etgan amarelikalik sobiq muz raqqosasi. Sherigi Charlie White bilan birga 2014-yilgi Olimpiya chempioni, 2010-yilgi Olimpiada kumush medali sovrindori, ikki karra (2011, 2013) Jahon chempioni, besh karra Gran-pri finali chempioni (2009-2013), uch karra Toʻrt qitʼa chempioni (2009, 2011, 2013) va olti karra AQShning milliy chempioni (2009-2014) boʻlgan. Juftlik 2014-yilgi qishki Olimpiya oʻyinlarida ham umumjamoa hisobida bronza medalini qoʻlga kiritgan. Davis va White 1997-yilda juftlik hosil qilgan va ular Amerika Qoʻshma Shtatlardagi eng uzoq davom etgan raqs juftligidir. Juftlik jahon chempionligini qoʻlga kiritgan birinchi amerikalik muz raqqoslari, shuningdek, Olimpiya chempionligini qoʻlga kiritgan birinchi amerikaliklardir. 2006 NHK Trophy musobaqasida barcha elementlari boʻyicha toʻrtlik darajani qoʻlga kiritgan birinchi muz raqs juftligi boʻlgan. Shaxsiy hayoti. Meryl Davis Michigan shtatining Royal Oak shahrida tugʻilgan va Michigan shtatining West Bloomfield Township shahrida oʻsgan. Uning Clayton ismli bitta ukasi bor. Meryl ingliz, irland, shotland va nemis millatiga mansub. Uning buvisi Saskachevanning Regina shahrida tugʻilgan. Davisning oʻng koʻzi koʻrishga qiynaladi. Uchinchi sinfda unga disleksiya tashxisi qoʻyilgan. Faoliyati. Ilk faoliyati. Davis 1997-yilda murabbiyi Set Chafetz taklifiga binoan Charlie White bilan juftlik hosil qilgan. Davis / White juftligi oʻzlarining birinchimavsumida oʻsmirlar oʻrtasidagi Olimpiya oʻyinlarida ishtirok etib, kumush medalni qoʻlga kiritgan. 1999 — 2000-yilgi mavsumda juftlik oʻsmirlar oʻrtasidagi Olimpiya oʻyinlarida oltin medalni qoʻlga kiritgan. 2000 — 2001-yilgi mavsumda ular 2001-yilgi AQSh chempionatida yangi konkida uchuvchilar qatorida 6-oʻrinni egallagan. 2001 — 2002-yillarda juftlik huddi shu toifada kumush medalni qoʻlga kiritgan, soʻng oʻsmirlar darajasiga koʻtarilgan. 2002 −2003-yilgi mavsumda juftlik ikki marta oʻsmirlar oʻrtasidagi Gran-pri musobaqasida qatnashib ikkalasida ham medal yuta olmagan va 2003-yilgi AQSh chempionatida 7-oʻrinni egallagan. Oʻsmirlar darajasi. 2003 — 2004-yilgi mavsumda Davis / White juftligi oʻzining hudud chempionligini qoʻlga kiritgan va oʻsmirlar oʻrtasidagi Milliy chempionatda kumush medal sohibiga aylanishgan. Bu natija ularga 2004-yilgi Oʻsmirlar oʻrtasidagi Jahon chempionatiga yoʻllanmani taqdim etgan va u yerda juftlik 13-oʻrindan joy olgan. 2004 — 2005-yilgi mavsumda Davis / White juftligi Oʻsmirlar oʻrtasidagi Gran-pri seriyasida ikkita bronza medalini qoʻlga kiritgan. Biroq, White toʻpigʻini sindirib olgani tufayli juftlik 2005-yilgi AQSh chempionatida qatnasha olmagan. Ularning mavsumi shu yerda tugagan. Davis / White juftligi 2005 — 2006-yilgi mavsumda Oʻsmirlar oʻrtasidagi Gran-pri musobaqalarida ishtirok etib, medallar qoʻlga kiritgan va Oʻsmirlar oʻrtasidagi Gran-pri finalida ikkinchi oʻrinni egallagan. Juftlik 2006-yilgi AQSh chempionatida oʻsmirlar oʻrtasidagi milliy chempionlikni qoʻlga kiritgan, keyin esa 2006-yilgi Oʻsmirlar oʻrtasidagi Jahon chempionatida bronza medali sohibiga aylanishgan. Oʻsha mavsumdan soʻng Davis „Oʻsmirlar“ safidan chiqib ketgan.